દુર્લભસેન પછી એના ભાઇ નાગરાજનો પુત્ર ભીમદેવ સોલંકી ઉર્ફે “ભીમ બાણાવળી” ઇ.સ.૧૦૨૨માં ગાદી પર આવ્યો. એ મુળરાજ પછીના રાજાઓમાંનો સૌથી મહાન રાજવી હતો. એની સૈન્યશક્તિ, રાજરીત અને કુશળતા ખરેખર વખાણવા લાયક હતી. તેમની તાકાત તેમના મંત્રીમંડળમાં પણ હતી. દામોદર મહેતા જેવો મહાન સંધિવિગ્રાહક નાગર મંત્રી હતો અને વિમલશાહ જેવો દંડનાયક હતો. દામોદર મહેતા ખરેખર ગુજરાતનો ચાણ્કય કહી શકાય એવો હતો.અને આને પ્રતાપે ભીમદેવની શક્તિ અનેક ગણી વધુ હતી.